Diari Oficial de la Generalitat Valenciana


Sumari del DOGV 3449, del 08-03-1999 (1999/1418)

ORDRE de 19 de gener de 1999, de la Conselleria de Cultura, Educació i Ciència, per la qual es modifica l'autorització del centre docent privat San José y San Andrés, de Massanassa (València).
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3449

Data del DOGV
:   08-03-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/1418


Data del document
:   19-01-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Massanassa
    * ensenyament privat

ORDRE de 19 de gener de 1999, de la Conselleria de Cultura, Educació i Ciència, per la qual es modifica l'autorització del centre docent privat San José y San Andrés, de Massanassa (València). [1999/Q1418]
  
L'expedient ha sigut iniciat per la representació legal de la Compañía de las Hijas de la Caridad de San Vicente de Paúl, i de la Fundació Escuelas San José, San Andrés y San Benito; en sol·licitud de canvi de titularitat del centre docent San José y San Andrés, de Massanassa, número de codi 44314241, així com de denominació específica del mateix.
  
Atés que per al canvi de titularitat s'ha aportat el document on es fa constar la subrogació del nou titular en tots els drets i obligacions que el centre haja contret respecte de la Conselleria de Cultura, Educació i Ciència.
  
Atés que la nova titularitat declara no trobar-se en cap dels supòsits indicats en l'article 21.2 de la Llei Orgànica Reguladora del Dret a l'Educació, que li impediria ser titular d'un centre docent privat.
  
L'expedient ha sigut tramitat per la Direcció Territorial de Cultura i Educació de València, que, a la vista del informe favorable de la Unitat d'Inspecció Educativa, eleva proposta favorable al que se sol·licita.
  
Vist el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris; l'Ordre de 23 de desembre de 1996, de la Conselleria de Cultura, Educació i Ciència (DOGV de 13.01.97), sobre procediment a seguir per a sol·licitar l'accés al règim de concerts, establit en la Llei Orgànica 8/1985, de 3 de juliol, en la Comunitat Valenciana, o la renovació, pròrroga o modificació dels mateixos, i el Decret 115/1990, de 9 de juliol (DOGV de 24.07.90), del Consell de la Generalitat Valenciana, pel qual es crea el Registre de Centres Docents de la Comunitat Valenciana.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització per canvi de titularitat i de denominació específica del següent centre docent privat, en els termes que s'hi especifiquen.
  
Centre: San José y San Andrés
  
Nova denominació específica: San José, San Andrés y San Benito
  
Domicili: carrer d'Andrés M. Pastor, 12
  
Localitat: Massanassa
  
Província: València
  
Codi: 36879657
  
Titular: Hijas de la Caridad de San Vicente de Paúl
  
Nou titular: Fundació Escuelas San José, San Andrés y San Benito
  
Segon
  
Segons el que es disposa en l'apartat 25 de l'Ordre de 23 de desembre de 1996, de la Conselleria de Cultura, Educació i Ciència, l'Administració procedirà d'ofici a l'actualització del concert educatiu subscrit pel centre, i a introduir-ne les modificacions que per la present ordre s'acorden. A este fi, el director territorial corresponent notificarà a l'interessat el dia i l'hora en què haurà de subscriure l'annex que incloga la modificació autoritzada, el qual serà firmat pel director territorial i el nou titular del centre docent privat a què fa referència la present ordre.
  
DISPOSICIÓ ADDICIONAL
  
La present modificació donarà lloc a les corresponents inscripcions en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, l'interessat podrà interposar recurs contenciosadministratiu, davant el Tribunal Superior de Justícia de la Comunitat Valenciana en el termini de dos mesos o 10 dies, si s'opta per seguir el procediment per a la protecció dels drets fonamentals de la persona, comptadors en ambdós casos des de l'endemà a la seua notificació. Tot això segons el que es disposa en els articles 10,14, 46 i 115 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
València, 19 de gener de 1999
  
El conseller de Cultura, Educació i Ciència,
  
FRANCISCO E. CAMPS ORTIZ